Vyf vermis ná minibus in rivier belandDie toneel. Foto: SAPD Lt.kol. Mzukisi Fatyela, woordvoerder van die polisie, het gesê die minibus het omstreeks 02:00 Sondagoggend van ŉ brug op die R61 gery en in ŉ rivier beland. Die liggame van twee mans, onder wie die bestuurder van die minibus, is uit die voertuig gehaal. Volgens Fatyela is vier mense uit die water gered en na ŉ hospitaal geneem vir behandeling. Hy het gesê drie voue, ŉ driejarige dogtertjie en ŉ man word vermis. Die insittendes van die minibus was op pad huis toe nadat hulle ŉ kerkdiens bygewoon het. Die polisie se duik- en honde-eenhede van Mthatha en Oos-Londen was op die toneel. Volgens Fatyela is daar ŉ vuurwapen in besit van die bestuurder gevind. Die wapen se reeksnommer was afgevyl.